**Приложение № 9**

**проект на**

**ДОГОВОР**

**за извършване на независим финансов одит**

Днес, ................................ г., в гр. София между:

**ДП „БЪЛГАРСКИ СПОРТЕН ТОТАЛИЗАТОР“,** със седалище и адрес на управление в гр. София, п.к. 1618, ул. „Хайдушко изворче“ № 28, вписано в Търговския регистър и регистъра на ЮЛНЦ при Агенция по вписванията с ЕИК 202766380, ИН по ДДС № BG 202766380, представлявано от Георги Тарлеков – изпълнителен директор, с главен счетоводител – Поля Тоткова, наричано за краткост по-долу „**ДОВЕРИТЕЛ“**

и

......................................................................, наричано по-долу за краткост **„ДОВЕРЕНИК**”,

въз основа на Решение № .............. г. на комисия назначена със Заповед № ...................... на Изпълнителния директор на ДП БСТ за „Избор на регистриран одитор за извършване на независим финансов одит на годишния финансов отчет на ДП „Български спортен тотализатор” за 2024 г.“, Решение по т. ...... от Протокол № ..../................ г. на Управителния съвет на ДП БСТ и в изпълнение на Заповед № ............. г. на Министъра на младежта и спорта,

предвид чл. 48 от Закона за независимия финансов одит /ЗНФО/ и чл. 37, ал. 1, т. 2 и т. 5 от Закона за счетоводството /ЗС/ вр. чл. 26 от Закона за публичните предприятия /ЗПП/ и чл. 20, ал. 4, т. 3 от Закона за обществените поръчки /ЗОП/, се сключи настоящия договор за следното:

**I. ПРЕДМЕТ НА ДОГОВОРА И СРОК ЗА ИЗПЪЛНЕНИЕ**

**Чл. 1.1.** ДОВЕРИТЕЛЯТ възлага, а ДОВЕРЕНИКЪТ се задължава да извърши проверка и заверка на годишния финансов отчет на предприятието на ДОВЕРИТЕЛЯкъм 31.12.2024 г., в съответствие с изискванията на Закона за независимия финансов одит, Закона за счетоводството и приложимите одиторски стандарти.

Регистрираният одитор не може да откаже издаването на одиторски доклад или да бъде освободен от ангажимента предсрочно, освен ако има основателни причини за това. Те могат да бъдат някое от следните обстоятелства - наличие на факти и обстоятелства, които нарушават независимостта или обективността на регистрирания одитор и обективна невъзможност да бъде изпълнен поетият ангажимент за финансов одит.

Различие в мненията относно счетоводно третиране или обхват и характер на одиторските процедури не е основателна причина за отказ от издаване на одиторски доклад или за предсрочно освобождаване от ангажимент.

**Чл. 1.2.** Срокът за извършване на независимия финансов одит на годишния финансов отчет ДП „БЪЛГАРСКИ СПОРТЕН ТОТАЛИЗАТОР“ към 31.12.2024 г. се определя до 31.05.2025 г.

**II. ПРАВА И ЗАДЪЛЖЕНИЯ НА ДОВЕРИТЕЛ**Я

Чл. 2.1. Задължения на **ДОВЕРИТЕЛЯ**:

2.1.1. ДОВЕРИТЕЛЯТ носи отговорност за достоверността и точността на информацията, която се съдържа в предоставените от него финансови отчети и всякакви други документи, за пълните счетоводни записи, поддържането на надеждна и адекватна система за вътрешен контрол и изготвянето на финансови отчети, съгласно Закона за счетоводството, Международните стандарти за финансово отчитане, приети от ЕС.

2.1.2. Да предостави на ДОВЕРЕНИКА изготвените от него финансови отчети, готови за издаване на одиторски доклад, както и всяка друга информация, необходима на ДОВЕРЕНИКА за извършването на финансовия одит и за издаването на съответния одиторски доклад.

2.1.3. Да предостави на ДОВЕРЕНИКА подписано представително писмо от ръководството за съответния период на одитиране, както и всички други искани писма и декларации, съгласно изискванията на приложимите одиторски стандарти и по преценка на одитора.

2.1.4. Да предостави на ДОВЕРЕНИКА решението на ръководството за одобрението на съответния финансов отчет и доклада за дейността.

2.1.5. Да осигури достъп до всички данни и документи, необходими за успешното извършване на одиторския ангажимент, както и да осигури съдействието на всички служебни лица при изпълнението на възложената на ДОВЕРЕНИКА работа.

2.1.6. Директорите, ръководството и служителите на ДОВЕРИТЕЛЯ трябва да представят писмено потвърждение за пълнотата на предоставяната информация в процеса на извършване на проверката, в случай че ДОВЕРЕНИКА изисква такава.

2.1.7. Да предаде своевременно поисканите от ДОВЕРЕНИКА писмени справки, подписани от упълномощени служители на ДОВЕРИТЕЛЯ, както и да осигури добросъвестното и своевременно изготвяне на необходимите допълнителни справки, поискани от ДОВЕРЕНИКА, в определения от него срок.

2.1.8. Да заплати на ДОВЕРИТЕЛЯ договореното възнаграждение в предвидените в настоящия договор срокове.

**Чл. 2.2**. ДОВЕРЕНИКЪТ има право:

2.2.1. Да получи резултатите от извършения финансов одит в одиторски доклад, изготвен в писмена форма, в съответствие с разпоредбите на чл. 51 от ЗНФО, чл. 37, ал.6 от ЗС, и приложимите одиторски стандарти.

2.2.2. Да получи в работен вариант съответния одиторски доклад, за да бъде обсъден с ДОВЕРИНИКА, респективно с определени от него служители, съгласно предвиденото в чл. 6.3. от договора.

2.2.3. Да получи допълнителни писмени разяснения по констатациите от одита.

**III. ПРАВА И ЗАДЪЛЖЕНИЯ НА ДОВЕРЕНИКА**

**Чл. 3.1.** ДОВЕРЕНИКЪТ има право при извършване на финансовия одит:

3.1.1. Да извършва необходимите по негова преценка проверки, удостоверяващи законосъобразността и достоверността на съдържащата се в съответния финансов отчет на ДОВЕРИТЕЛЯ информация, в указания срок.

3.1.2. Да изисква и да получи пълно съдействие от ръководството на ДОВЕРИТЕЛЯ по въпроси, имащи отношение към изготвяне на финансовите отчети.

3.1.3. Да получи неограничен достъп до всякаква информация във връзка с дейността на ДОВЕРИНИКА, имаща отношение към изготвяне на финансовите отчети.

3.1.4. Да присъства при провеждането на инвентаризация на материалните активи на одитираното предприятие.

3.1.5. Да наблюдава по негова преценка процеси, свързани с дейността и управлението на одитираното предприятие.

3.1.6. Да извърши необходимите проверки на текущото счетоводно отчитане, на елементите на съответния финансов отчет, както и на определена от него извадка от първични и вторични счетоводни документи на предприятието на ДОВЕРИТЕЛЯ.

3.1.7. Да изрази независимо одиторско мнение относно това дали финансовият отчет е представен достоверно, във всички съществени аспекти и дали дава вярна и честна представа за финансовото състояние, резултатите от дейността и паричните потоци на одитираното предприятие към датата на финансовия отчет, в съответствие с приложимата счетоводна база.

3.1.8. Да привлече за проверката необходимия му брой сътрудници и експерти, които работят изцяло под негово ръководство и отговорност.

**Чл. 3.2.** **ДОВЕРЕНИКЪТ** се задължава:

3.2.1. Да извърши проверка и заверка на годишния финансов отчет на предприятието на ДОВЕРИТЕЛЯ към 31.12.2024 г., като документирането на финансовия одит и процедурите по изпълнението му се извършват от ДОВЕРЕНИКА в съответствие с разпоредбите на действащото законодателство и приложимите одиторски стандарти.

3.2.2. Да изготви и представи на ДОВЕРИТЕЛЯ, в уговорените срокове одиторски доклад за годишния финансов отчет на предприятието на ДОВЕРИТЕЛЯ към 31.12.2024 г.

3.2.3. Да изпълнява поетия одиторски ангажимент в съответствие с фундаменталните принципи на професионалната етика – почтеност, обективност, професионална компетентност и надлежно внимание, конфиденциалност и професионален поведение, съгласно приложимите одиторски стандарти и Етичния кодекс на професионалните счетоводители, приет от Института на дипломираните експерт-счетоводители /ИДЕС/.

3.2.4. Да планира одита така, че да очаква логично откриването на съществени неточности във финансовия отчет.

3.2.5. Да извърши текущ преглед на отчетите и информационните потоци преди представяне на съответния финансов отчет, организиране на срещи за коментиране на съществените стопански процеси и дейности в одитираното предприятие.

3.2.6. Да информира ръководството на одитираното предприятие за установени и възможни съществени нарушения на действащото законодателство, на негови вътрешни актове, доколкото са му станали известни при изпълнение на одиторския ангажимент.

3.2.7. Да разяснява на ръководството на одитираното предприятие характера и основанията за модифициране на одиторското мнение в одиторския доклад, както и на параграфите за обръщане на внимание и по други въпроси, с които не е модифицирано одиторското мнение.

3.2.8. Да информира ДОВЕРИТЕЛЯ дали финансовият отчет дава вярна информация за финансовото състояние и резултатите от дейността на одитираното предприятие, съобразено с приложимото законодателство. За целите на настоящия договор, за да достигне до това мнение ДОВЕРЕНИКА се задължава да разгледа следните въпроси и да докладва за всеки от тях, за които не е удовлетворен:

а/ дали счетоводните записвания са правилно извършени;

б/ дали финансовият отчет на ДОВЕРИТЕЛЯ е в съответствие с регламентираните и специални счетоводни записвания;

в/ дали финансовият отчет на ДОВЕРИТЕЛЯ е изготвен в съответствие с приложимите нормативни актове, счетоводни стандарти и принципи;

г/ дали е получил цялата информация и обяснения, които счита за необходима за целите на одита.

3.2.9. Изразяването на одиторското мнение по финансовия отчет не представлява твърдение на ДОВЕРИТЕЛЯ, че в него няма грешки.

3.2.10. Да изразява становище относно съответствието между информацията във финансовия отчет и тази в доклада за дейността на ръководството на одитираното предприятие, както и за всяка друга информация, която ръководството предоставя заедно с одитирания финансов отчет.

3.2.11. Да информира ръководството на одитираното предприятие за всички обстоятелства, които са или биха накърнили неговата независимост при изпълнение на одиторския ангажимент. За удостоверяване на своята независимост ДОВЕРЕНИКА представя на ДОВЕРИТЕЛЯ декларация.

3.2.12. Да спазва регламентираните в ЗНФО стандарти за качество на одиторската услуга.

3.2.13. Да осигури достатъчно време и ресурси, за да може да изпълни поетия одиторски ангажимент качествено.

3.2.14. Да е застрахован с валидна застраховка „Професионална отговорност“ за периода на изпълнение на договора.

3.2.15. Лицето, определено за отговорно за извършване на одита е регистриран одитор, вписан в Регистъра към ИДЕС по чл. 20 от ЗНФО и отговарящ на изискванията на чл.18 от закона.

**IV. ВЪЗНАГРАЖДЕНИЕ И ПЛАЩАНЕ**

**Чл. 4.1.** ВЪЗНАГРАЖДЕНИЕ

4.1.1. За изпълнената работа по чл.1. ДОВЕРИТЕЛЯТ дължи на ДОВЕРЕНИКА сума в общ размер на ..................................... /....................................... хиляди лева/ без ДДС.

4.1.2. Посочената в т. 4.1.1 стойност, включва и всички разходи, свързани с одита.

**Чл.4.2.** ЗАПЛАЩАНЕ

4.2.1. Заплащането на съответната сума, посочена в чл. 4.1.1. ще се извърши еднократно, в лева, по банков път, в пет дневен срок от предаването на одиторския доклад.

4.2.2 Условие за извършване на плащането е:

- представяне на приемателно-предавателен протокол, /подписан от ДОВЕРЕНИКА и ДОВЕРИТЕЛЯ/, за предаване на пълния комплект от документи, включени в съответния финансов отчет към 31.12.2024 г.

- издадена оригинална фактура за извършената услуга, издадена на името на ДП “БЪЛГАРСКИ СПОРТЕН ТОТАЛИЗАТОР“ ЕИК 202766380, с адрес: София, п.к. 1618, ул. ”Хайдушко изворче“ № 28. Фактурата, освен задължителните реквизити, следва да съдържа следните данни: №, дата на договора и предмет на договора.

4.2.3. Плащането ще се извърши посредством банков превод, по сметка на ДОВЕРЕНИКА в банка:…………............................................................................, BIC.............................., IBAN .......................................................

4.2.4. ДОВЕРЕНИКЪТ е длъжен да уведоми ДОВЕРИТЕЛЯ при промяна на банковата си сметка в срок до 3 (три) дни от промяната.

**V. СЛУЖИТЕЛИ ОТГОВОРНИ ЗА ИЗПЪЛНЕНИЕ НА ОДИТА**

5.1. От страна на ДОВЕРЕНИКА: ......., с регистрационен № .... в Списъка на регистрираните одитори на ИДЕС

5.2. От страна на ДОВЕРИТЕЛЯ:

...... – директор дирекция „Финансово-счетоводна“ при ЦУ на ДП БСТ.

...... – главен счетоводител, ДФС при ЦУ на ДП БСТ.

**VI. ОДИТОРСКИ ДОКЛАДИ**

6.1. ДОВЕРЕНИКЪТ се задължава да изготви одиторски доклади за годишния финансов отчет на ДОВЕРИТЕЛЯ към 31.12.2024 г., съгласно изискванията на чл. 51 от ЗНФО, чл. 37, ал.6 от ЗС, чл. 10 от Регламента и приложимите одиторски стандарти.

6.2. Одиторските доклади по чл. 6.1. трябва да бъдат изготвени и представени на ДОВЕРИТЕЛЯ на български език.

6.3. ДОВЕРЕНИКЪТ, по споразумение с ДОВЕРИТЕЛЯ представя в работен вариант съответния одиторски доклад, за да бъде обсъден с определените от него служители. Срокът за представяне на одиторския доклад в работен вариант е до 30 дни след датата на приемане на финансовия отчет от ДОВЕРИТЕЛЯ, а срокът за представяне на одиторския доклад в окончателен вариант е до 31.05.2025 г.

6.4. ДОВЕРЕНИКЪТ може да изготви, ако прецени писмо до ръководството на ДОВЕРИТЕЛЯ, в което да изложи вижданията си за подобряване състоянието на системите и средствата за контрол и по отношение на други слабости в годишния финансов отчет.

**VII. КОНФИДЕНЦИАЛНОСТ**

Чл. 7.1.ДОВЕРИТЕЛЯТ, като Разкриваща страна е заинтересована да предостави достъп до финансови документи и всякаква друга информация с цел – извършване на финансов одит на Дружеството.

Чл. 7.2. ДОВЕРИТЕЛЯТ ще предостави достъп до финансови, счетоводни, данъчни и правни документи и/или информация, в които се съдържат или могат да се съдържат тайни или друга поверителна информация, включително лични данни;

Чл. 7.3. ДОВЕРЕНИКЪТ като Получаваща страна поема по настоящото изричното задължение да спазва поверителността и секретния характер на данните, информацията и всякакъв друг материал, който бъде обявен или съобщен по какъвто и да било начин на Получаващата страна при изпълнение на целите по чл. 9.1. и 9.2. За постигане на тази цел ДОВЕРЕНИКЪТ е длъжен да предприеме всички необходими мерки, като подписване на подобно споразумение за поверителност, за да не се разкрива, съобщава или позволява пряко или косвено съобщаването, или публикуването на поверителна информация от страна на негови служители, сътрудници по изпълнението, каквито и да било партньори или възможни представители - на трети страни.

Чл. 7.4.За изпълнението на настоящата клауза, трета страна е всяко лице, включително служители, сътрудници по изпълнението, партньори на ДОВЕРЕНИКА или на ДОВЕРИТЕЛЯ, които не са пряко или косвено ангажирани с прилагането на договора и/или които не се нуждаят от информацията за изпълнението на своите задължения или задачи.

Чл.8. Поверителна и секретна информация е информация, данни, методи, техники и процедури, които ДОВЕРИТЕЛЯТ следва за своята организация, своята политика, свързана с продуктите и ценообразуването, планове и стратегия, ноу-хау, партньорства, дизайн, развитие и разпореждане с продуктите и услугите, собственост от всякакъв характер, както и всяка лична информация, независимо дали е секретна, или не, по отношение на или свързана с клиентите, физически, или юридически лица и агенции от всякакъв род, стопанската дейност и персонала на ДОВЕРИТЕЛЯ, независимо от това, дали е класифицирана като поверителна, или секретна, или не. В случай на съмнение за класифицирането на информацията последната следва да се възприема като поверителна. Поверителността на цялата информация не се влияе от формата, писмена, устна, електронна или друга, чрез която тя е била съобщена на ДОВЕРЕНИКА, нито от начина, по който това в последствие е било разкрито или оповестено.

Чл. 9.ДОВЕРЕНИКЪТ признава, че горепосочената поверителна информация, състав и данни представляват ценен актив на ДОВЕРИТЕЛЯ, върху който той си запазва право на собственост и употреба или се възползва от тях по собствена преценка. Също така ДОВЕРЕНИКЪТ е запознат с повишената “чувствителност” на ДОВЕРИТЕЛЯ за спазване на поверителността на информацията и придържането към нейния законен интерес за пазене на тайна. ДОВЕРЕНИКЪТ се ангажира, като не се ограничава до това да :

а)       Не съобщава, публикува, оповестява, по устен, писмен, електронен или друг начин, или да разгласява пряко или косвено никоя поверителна информация, на която и да било трета страна, *без предварителното писмено съгласие на ДОВЕРИТЕЛЯ*.

б)       Не използва пряко или косвено поверителна информация за цел, различна от упомената в предмета на споразумението, *без предварителното писмено съгласие* на ДОВЕРИТЕЛЯ.

в)       Не фотокопира, резюмира, води бележки, стенографира или да пренася, кодира, възпроизвежда, вгражда, съхранява в устен, писмен или електронен вид която и да е част от поверителната информация, *освен до степента, необходима за изпълнение на задълженията му.*

г)       Пази цялата информация, поверена от ДОВЕРИТЕЛЯ, съобщена в какъвто и да е вид, и да я архивира в електронен/ни файл/ове, специално създаден/и за изпълнението на задълженията на ДОВЕРЕНИКА, който/ито обаче също ще бъде/ат от поверителен характер.

д)       Информира неговите представители, служители, сътрудници по изпълнението и упълномощени лица за ангажиментите, които е поела с настоящия договор, и да гарантира, че тези лица поемат същите ангажименти чрез подписване на споразумение за поверителност със съответното съдържание.

Чл. 10.ДОВЕРЕНИКЪТ изрично се съгласява и приема, че за поверителната информация, която ДОВЕРИТЕЛЯ ще му предостави или за която ДОВЕРЕНИКА ще бъде уведомен чрез изпълнение на с договора, или поради това, ДОВЕРЕНИКА е длъжен да пази строга тайна и поверителност, да взема всички подходящи предпазни мерки за непозволен достъп и изтичане към трети страни, като спазва неговата поверителност. ДОВЕРЕНИКЪТне може да съобщава, позволява или спомага за оповестяването на горепосочената информация на която и да било трета страна без предварителното съгласие на ДОВЕРИТЕЛЯ, освен ако:

а)  Информацията вече е била публикувана от ДОВЕРЕНИКА, без преди това да е нарушено задължението за поверителност или условията на настоящия договор,.

б) Съобщаването се изисква по силата на българското законодателство или акт на административен орган, или съответно съдебно решение, като по този начин ДОВЕНИКЪТ трябва да уведоми ДОВЕРИТЕЛЯТ за случая без забавяне, а административния или съдебен орган – за характера на оповестената информация на ДОВЕРИТЕЛЯ;

в) за други случаи в които ДОВЕРИТЕЛЯ съобщава в писмен вид, че може да бъде оповестена.

Чл. 12. Ако с изпълнението на договора ДОВЕРИТЕЛЯТ получи информация или данни, независимо как се класифицират и предават те и в каква форма са, за които ДОВЕРЕНИКЪТ има основателни съмнения, че представляват изтичане на данни, непозволено оповестяване и/или нямат връзка с дейностите съгласно настоящия договор, той трябва незабавно да информира ДОВЕРИТЕЛЯ.

**VIII. ЛИЧНИ ДАННИ ПО СМИСЪЛА НА РЕГЛАМЕНТИ НА ЕС И НАЦИОНАЛНО ЗАКОНОДАТЕЛСТВО**

Чл.13.1. ДОВЕРИТЕЛЯТ е запознат и се придържа към съдържанието на разпоредбите на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните) и другото приложимо национално законодателство във връзка с обработката на лични данни.

Чл. 13.2. Личните данни се третират като поверителна информация. ДОВЕРЕНИКЪТ ще събира и обработва лични данни по силата на европейско и национално законодателство, само за целите проверката на финансовите отчети и други такива законови изисквания на ДОВЕРЕНИКА и по конкретно:

- за физическите лица – членове на управителния орган и на ръководни длъжности в и всички други лица с оглед изпълнения на задълженията си по Закона за мерките срещу изпирането на пари,

- за физическите лица, получаващи възнаграждения от предприятието, независимо от формата на договорите им във връзка с правилността на отчитане на разходите за труд и осигуровки, както и физическите лица, получаващи спечелени печалби от организираните игри в предприятието.

Чл.13.3. ДОВЕРЕНИКЪТ ще събира тези данни по силата на този договор без да са необходими изрични писма - искания за това.

Чл. 13.4. Тези данни ще се съхраняват и обработват според вътрешните правила на регистрирания одитор за изпълнение на задълженията му по Общия регламент за защита на данните.

Чл.13.5. ДОВЕРЕНИКЪТне събира лични данни за расов и етнически произход, политически възгледи, религиозни и философски убеждения, членство в синдикални организации и политически партии, генетични и биометрични данни, както и данни за здравословно състояние на посочените в чл. 13.2 лица.

Чл.13.1.В случай на нарушение на настоящия договор от страна на ДОВЕРЕНИКА, неговите служители, сътрудници по изпълнението или партньори, ДОВЕРИТЕЛЯТ има право да изиска обезщетение за всяка последвала вреда, причинена от ДОВЕРЕНИКА.

Чл. 13.2.Потенциалният пропуск или забава в изпълнението на правата, установени в настоящия договор, не могат да се възприемат, или тълкуват като отказ от права.

**Чл. 14.**Като се има предвид, че част от данните и информацията на ДОВЕРИТЕЛЯсе отнася за неговите клиенти, което наред с неговата репутация, представлява неин актив, задълженията, произтичащи от този договор отнасящи се за данни и информация за клиентите на ДОВЕРИТЕЛЯ и/или техните взаимоотношения с нея, са от постоянен характер и са задължаващи за ДОВЕРЕНИКА дори и след прекратяването на договора по каквато и да било причина, докато по отношение за останалите данни и информация горепосочените задължения обвързват ДОВЕРЕНИКА за период от пет (5) години от датата, на която тази информация му е била съобщена.

**IX. ОТГОВОРНОСТИ НА СТРАНИТЕ ПО ДОГОВОРА**

15.1. ДОВЕРИТЕЛЯТ носи пълна отговорност за достоверността и точността на информацията, която се съдържа в предоставените от него на ДОВЕРЕНИКА счетоводни документи, книги, справки, отчети и пр. и не може да бъде освободен от нея, освен по силата на закон.

15.2. ДОВЕРИТЕЛЯТ носи имуществена отговорност по реда на чл. 32 от ЗНФО.

15.3. ДОВЕРИТЕЛЯТ носи пълна отговорност за действията на привлечените от него в одитната проверка трети лица, за техния професионализъм и статут на компетентни специалисти, подпомагащи регистрирания одитор при извършването на проверката.

**X. САНКЦИИ**

16.1. В случай, че по вина на която и да е страна по договора не бъде спазен срок за изпълнение на поето от нея задължение, виновната страна дължи неустойка в размер на законната лихва за забава върху общодължимата по този договор сума за всеки просрочен ден от деня на забавата до окончателното и точно изпълнение на дължимото се.

16.3. Плащането на неустойката не лишава двете страни от правото им да търсят обезщетение за претърпените от тях в по-голям размер вреди.

**X. СЪОБЩЕНИЯ**

17.1 Упълномощени представители на страните, които могат да приемат и правят изявления по изпълнението на настоящия договор са:

ЗА ВЪЗЛОЖИТЕЛЯ:

………………...

Телефон: …………

Email: ............@toto.bg

ЗА ИЗПЪЛНИТЕЛЯ:

…….

Телефон: ……..

Email:………..

17.2. Всички съобщения и уведомления, свързани с изпълнението на този договор, следва да съдържат наименованието и номера на договора, да бъдат в писмена форма за действителност.

17.3. Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

17.4. Официална кореспонденция между страните се разменя на посочените в настоящия договор адреси на управление, освен ако страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 17 се считат за валидно изпратени и получени от другата страна.

17.5. Всички съобщения и уведомления се изпращат по пощата с препоръчана пратка или по куриер. Писмените уведомления между страните по настоящия договор се считат за валидно изпратени по по електронната поща на страните, подписани с електронен подпис. страните се съгласяват, че ако писмото/електронното изявление е произлязло от електронната поща на лице за контакт на някоя от страните, то писмото съдържа валидно изпратено волеизявление от съответната страна по договора. Изпращането на електронни изявления от и до електронни пощи (адреси), които не са изрично уговорени от страните, се счита за недействително. Електронното изявление се счита за получено с постъпването му в посочената от адресата информационна система (e-mail за кореспонденция). Потвърждаване на получаването на електронно изявление не е необходимо, за да се смята, че е получено от адресата, освен ако страните са уговорили изрично друго. Относно времето на изпращане и получаване на електронното изявление и мястото на получаване и изпращане на електронното изявление се прилагат разпоредбите на Закона за електронния документ и електронните удостоверителни услуги.

**XI. СПОРОВЕ**

18.1. Всеки спор, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

18.2. В случай, че не бъде постигнато съгласие по чл. 18.1 всички спорове, породени от този договор или отнасящи се до него ще бъдат разрешавани по съдебен ред.

**XII. ЗАКЛЮЧИТЕЛНИ РАЗПОРЕДБИ**

19.1. За неуредени в този договор въпроси ще се прилага действащото българско законодателство.

19.2. Настоящият договор влиза в сила от датата на подписването му от страните и се прекратява с изпълнение на всички задължения на страните по него.

19.3. Договорът може да бъде прекратен и предсрочно:

а) по взаимно писмено съгласие на страните;

б) при доказано виновно неизпълнение на задълженията на една от страните по договора – с десетдневно писмено предизвестие от изправната страна до неизправната;

в) от ДОВЕРИТЕЛЯ без предизвестие в случай, че ДОВЕРЕНИКЪТ загуби статута на регистриран одитор или бъде лишен от право да извършва независим финансов одит на финансови отчети;

г) от ДОВЕРИТЕЛЯ без предизвестие, ако стане ясно, че ДОВЕРЕНИКЪТ, по причини независещи от ДОВЕРИТЕЛЯ, не може да извърши работата качествено и в сроковете, уговорени в настоящия договор.

19.4.1 Този договор е изготвен и подписан в 3 (три) еднообразни екземпляра –два за ДОВЕРИТЕЛЯ и един за ДОВЕРЕНИКА. *(клаузата е приложима, в случай, че договорът се подпише на хартиен носител).*

19.4.2. Този договор е изготвен като електронен документ и е подписан с електронен подпис, създаден с квалифицирано удостоверение за електронен подпис, от представители за всяка от страните. *(клаузата е приложима в случай, че договор се подпише като електронен документ с електронен подпис).*

**ДОВЕРИТЕЛ:..................................... ДОВЕРЕНИК:..............................**